Kedves Témavezetők, kedves Hallgatók!

A komplex vizsgával kapcsolatban a következő tájékoztatást küldöm.

2018. május 8. 12.00 óráig a Doktori Titkárságra

- a Doktori Szabályzat 28. sz. mellékletét (Javaslat a komplex vizsgára és a bizottság tagjaira)

- és a 3. oldalon található jelentkezési űrlapot

hiánytalanul kitöltve, a témavezető és a programvezető támogató aláírásával szükséges leadni.

A 28. sz. mellékleten egy külsős tag megjelölése szükséges, aki megfelel a Doktori Szabályzat szerint elvárt feltételeknek (DSz. 37. § 7. bekezdés).

Ehhez csatolandó egy friss, a témában fontos nemzetközi közlemény, valamint a kb. 10 oldalas irodalmi feldolgozást (a 10 oldalon felül az irodalomjegyzéket) – ezeket elég a fenti határidőig e-mailen a rab.timea@tf.hu címre elküldeni. Az irodalmi feldolgozás kérésre május 31-ig javítható.

A komplex vizsgára összesen három alkalom lesz megadva a június 11-i és 18-i héten, melyre a hallgatók a neptun rendszeren keresztül jelentkezhetnek.

A komplex vizsga lefolytatása – kiemelések a Doktori Szabályzatból:

*(1) A komplex vizsgát nyilvánosan, bizottság előtt kell letenni.*

*(2) A komplex vizsga két részből áll:*

*a) disszertációs rész: irodalmi áttekintés, belehelyezve a saját kutatási témát – 30 percen* *előadva;* ezt ppt-vel

*b) elméleti rész: egy cikk feldolgozása angol nyelven – 15 percben;* ezt nem kötelező, de lehet ppt-vel

*(9) A komplex vizsgaértékelése kétfokozatú, megfelelt, vagy nem megfelelt minősítés lehet. A komplex vizsga sikeres, amennyiben a bizottság tagjainak többsége mindkét vizsgarészt sikeresnek ítéli meg. Sikertelen elméleti vizsgarész esetén a vizsgázó az adott időszakban további egy alkalommal ismételheti meg a vizsgát. A vizsga disszertációs része sikertelensége esetén a vizsga nem ismételhető meg, a hallgató jogviszonya megszűnik.*

A pótvizsga időpontja előreláthatólag augusztusban lesz kijelölve.

A 2011. évi CCIV. tv. a nemzeti felsőoktatásról 84. §-a szerint azon hallgatók után, akik a komplex vizsgát követő meghatározott ideig nem szerzik meg a fokozatot, az állami támogatás összege csökkenthető (az ösztöndíjas létszám éves számításánál eleve figyelembe veszik a lemorzsolódást), ezért ennek a hallgatói komplex vizsgának fontos szűrű szerepet kell betöltenie!

Amennyiben bármilyen kérdésük van, szívesen állunk rendelkezésükre. (A levelet a jelentkezési lappal együtt megtalálják a honlapon: http://tf.hu/doktori-iskola/egyeb-fontos-tudnivalok)

Jó felkészülést kívánok minden kedves hallgatónak és témavezetőnek!

Üdvözlettel,

Dr. Radák Zsolt

egyetemi tanár

a Sporttudományok Doktori Iskola vezetője

JELENTKEZÉSI ADATOK

|  |  |
| --- | --- |
| Doktorandusz neve: |  |
| Neptun kódja: |  |
| Témavezető neve: |  |
| Téma címe: |  |
| Szakterület (publikációs követelmény) | társadalomtudományi/természettudományi |
| Jelenlegi publikációk száma, ha van |  |
| Publikációs pontok/IF-ok száma (publikációs lista, ha van) |  |

**Nyilatkozat**

**“A jelentkezési lap aláírásával tudomásul veszem, hogy a fokozatszerzésre jelentkezés DT általi elfogadásának napjától számított legkésőbb 3 éven belül doktori értekezésemet benyújtom. Amennyiben az elővéleményezési eljárás során hiánypótlás vagy bármilyen korrekció válik szükségessé, a határidő az elővéleményezési eljárás időtartamával, de legfeljebb 2 hónappal meghosszabbodik. Ha a javított értekezés a meghosszabbított határidő elteltével sem kerül kifogástalan formában a VMB elé, akkor a fokozatszerzési eljárást befejezettnek kell tekinteni, és új eljárást kell kezdeményezni, beleértve az újabb eljárási díj fizetését is.”**

**„Továbbá jelen jelentkezési lap aláírásával nyilatkozom, hogy**

**a) nincs folyamatban ugyanezen tudományágban doktori fokozatszerzési eljárásom;**

**b) fokozatszerzési eljárásra való jelentkezésemet két éven belül nem utasították el, illetve két éven belül nem volt sikertelenül zárult doktori védésem;**

**c) nem állok doktori fokozat visszavonására irányuló eljárás alatt, illetve 5 éven belül nem vontak tőlem vissza jogerősen korábban odaítélt doktori fokozatot;**

**d) a doktori értekezés az önálló munkám, az irodalmi hivatkozások egyértelműek és teljesek.”**

Kelt: Budapest, 20..........................................

 ………….………………..

 a jelentkező aláírása

Témavezető aláírása: ...............………......…………………………kelt: ....................….……

Programvezető aláírása: ...................................…………………..….kelt: ….......................…..

|  |
| --- |
| Doktori Titkárság tölti ki!………………………………………………Tudományági Doktori Iskola vezetőjeKelt: Budapest, 20......................................……………………………………………… az EDT elnökeKelt: Budapest, 20...................................... |